
Rūpestis grožiu – dar niekada nebuvo toks aktyvus: pasidalijo, kokios prekės iš lentynų dingsta greičiausia
Niacinamidas, hialurono rūgštis, vitaminas C ar peptidai – šie ingredientai vis dažniau atsiduria ne tik grožio entuziastų akiratyje. Lietuviško prekybos tinklo „Maxima“ atstovė pastebi, kad rinkdamiesi veido odos priežiūros priemones tautiečiai vis labiau domisi jų sudėtimi, ieško aiškių ingredientų ir konkrečius poreikius atliepiančių produktų. Susidomėjimas šia kategorija nuosekliai auga, o ypač tai išryškėja rudenį, kai keičiantis sezonui peržiūrima ir įprasta grožio rutina.
Ernesta Vareikytė, „Maximos“ ryšių su žiniasklaida vadovė, dalijasi, kad šiandien pirkėjui svarbu ne tik tai, ar jis renkasi kremą, kaukę ar serumą. Vis daugiau dėmesio tenka tam, kas yra pasirinktos priemonės sudėtyje ir kokį rezultatą ji gali suteikti. 
„Matome, kad pirkėjai ieško priemonių, kurių sudėtis būtų lengvai suprantama, o iš produkto tikisi matomo rezultato už prieinamą kainą. Itin paklausūs serumai su aktyviais ingredientais – niacinamidu, hialurono rūgštimi, vitaminu C ar peptidais, taip pat dėmesio sulaukia priemonės su SPF. Kartu vis daugiau pirkėjų aktuali jautrios odos priežiūra, todėl plečiame ir priemonių be kvapiklių ar kitų galimų dirgiklių pasirinkimą“, – sako E. Vareikytė.
Kaukės ir prausikliai išlieka favoritais
Nors susidomėjimas skirtingais aktyviais ingredientais auga, kasdienės veido priežiūros pagrindai savo pozicijų neužleidžia. Prekybos tinklo pardavimų duomenys rodo, kad pagal nuperkamus kiekius tarp veido priežiūros priemonių pirmauja įvairūs prausikliai, šveitikliai ir veido kaukės. Toliau rikiuojasi veido kremai, makiažo valikliai ir tonikai.
Tarp veido kaukių vienu ryškiausių pasirinkimų išlieka lakštinės. Jos pirkėjų krepšeliuose atsiduria tiek norint papildomai sudrėkinti odą, tiek ieškant nesudėtingo būdo namuose skirti daugiau dėmesio jos priežiūrai.
Veido odos priežiūros kategorija bendrai išsiskiria augančiu susidomėjimu – „Maximos“ duomenimis, per pirmus devynis šių metų mėnesius tokių priemonių tinklo parduotuvėse nupirkta 16 proc. daugiau nei tuo pačiu laikotarpiu pernai. Dar ryškesnis šuolis fiksuojamas pavasarį ir rudenį vykstančios „Grožio mugės“ metu – tuomet veido priežiūros priemonių pardavimai būna beveik septynis kartus didesni nei įprastą savaitę.
„Šiltuoju metų laiku dažniau dairomasi lengvesnių kremų ar priemonių su SPF, o šaltuoju sezonu aktualesnės tampa drėkinančios ir maitinančios priemonės. Keičiantis sezonui dalis pirkėjų peržiūri ir savo kasdienę rutiną – vieni papildo mėgstamų priemonių atsargas, kiti nusprendžia išbandyti ką nors naujo“, – įžvalga dalijasi E. Vareikytė.
Korėjietiška kosmetika iš mados nesitraukia
Kartu su susidomėjimu aktyviais ingredientais neslūgsta ir korėjietiškos veido priežiūros populiarumas. Dar prieš kelerius metus labiau grožio entuziastams pažįstamos priemonės šiandien sulaukia gerokai platesnio pirkėjų dėmesio.
„Korėjietiška kosmetika jau nebėra nišinis pasirinkimas – susidomėjimas ja išlieka didelis jau ne vienus metus. Šiai tendencijai įtakos turi ir tai, kad pirkėjai vis labiau domisi priemonių sudėtimi, skirtingomis veikliosiomis medžiagomis bei konkretiems odos poreikiams pritaikytais produktais. Matydami tokį susidomėjimą, šį rudenį gerokai išplėtėme ir korėjietiškos veido priežiūros pasirinkimą – galima sakyti, kad šios „Grožio mugės“ metu, pasirodžiusios ribotam laikui, jos buvo iššluotos greičiausiai“, – sako E. Vareikytė.
Pasak jos, renkantis veido priežiūros priemones, pirkėjui svarbus išlieka ir kainos bei kokybės santykis, o dėmesio sulaukia tiek gerai pažįstami prekių ženklai, tiek grožio rutinose dar tik atrandamos naujovės.
Mėgstamų priemonių atsargomis pasirūpina į priekį
Pastebima ir dar viena pirkėjų elgsenos tendencija – mėgstamų kasdienių priemonių neretai įsigyjama ilgesniam laikui. Kartu didesnis pasirinkimas paskatina išbandyti naujus produktus ar prekių ženklus, kurių įprastame asortimente galima rasti ne visada.
Artėjant lapkričiui, E. Vareikytė neatmeta ir dar vienos priežasties, nepaisant mugės, galinčios prisidėti prie šiuo metu itin aktyvaus susidomėjimo grožio prekėmis – pamažu prasidedančio pasiruošimo Kalėdoms.
„Iki didžiųjų metų švenčių dar turime laiko, tačiau dalis žmonių dovanomis pradeda rūpintis gerokai anksčiau. Grožio ir kūno priežiūros priemonės gali tapti praktiška dovana artimam žmogui ar draugui, todėl tikėtina, kad dalis pirkėjų jau dabar dairydamiesi naujovių galvoja ne tik apie savo kosmetinę. O kadangi, iki lapkričio antros dienos galima atrasti ir ribotą laiką mūsų asortimente siūlomų produktų bei prekių ženklų – vieniems tai proga išbandyti ką nors naujo patiems, kitiems galbūt jau ir pasirūpinti pirmosiomis dovanomis“, – pastebi E. Vareikytė.

Apie lietuvišką prekybos tinklą „Maxima“ 
Lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu tinkle dirba apie 11 tūkst. darbuotojų ir veikia arti pustrečio šimto „Maximos“ parduotuvių visoje Lietuvoje, kuriose kasdien apsilanko daugiau nei 400 tūkst. klientų. 

